Όλγα Φαρμάκη

Η Όλγα Φαρμάκη (γενν. Αγρίνιο, 5 Αυγούστου 1985) είναι Ελληνίδα επιχειρηματίας, πρώην μοντέλο, παρουσιάστρια, ραδιοφωνική παραγωγός, τραγουδίστρια και χορεύτρια.

Βιογραφικό
Γεννήθηκε στο Αγρίνιο το 1985. Σε ηλικία 18 ετών εγκαταστάθηκε στην Άρτα για να σπουδάσει στο Τμήμα Γεωπονίας του Τ.Ε.Ι. Ηπείρου. Παράλληλα με τις σπουδές της, ξεκίνησε να ασχολείται επαγγελματικά με το χορό, ενώ υπήρξε μέλος στην ομάδα freestyle χορού του Νίκου Βουρλιώτη. Από το 2005, ξεκίνησε να δουλεύει ως μοντέλο, ενώ το 2006 έλαβε μέρος στο διαγωνισμό ομορφιάς Playmate of the year στο STAR, όπου έφτασε μέχρι την τελική εξάδα.

Τηλεόραση
Αμέσως μετά το διαγωνισμό Playmate, επιλέχθηκε για τη θέση της συμπαρουσιάστριας του Ανδρέα Μικρούτσικου στο καθημερινό τηλεπαιχνίδι του ALPHA, «Το πιο μεγάλο παζάρι» τη σεζόν 2006-07. Την ίδια σεζόν ήταν επίσης και συμπαρουσιάστρια του Θέμου Αναστασίαδη στην εκπομπή του ΑΝΤ1, «Όλα», στην οποία παρέμεινε για τρεις τηλεοπτικές σεζόν μέχρι το 2009. Μετά από αρκετό διάστημα τηλεοπτικής αποχής, επανήλθε τη σεζόν 2015-2016 μέσω της πρωινής εκπομπής «Happy Day στον Alpha», όπου μαζί με την αδερφή της Γωγώ παρουσίαζε τη στήλη της μόδας. Τον Ιανουάριο του 2018, αποδέχτηκε την πρόταση του τηλεοπτικού σταθμού ΣΚΑΪ για να συμμετάσχει στο reality επιβίωσης «Survivor Greece». Ύστερα από τρεις μήνες στο παιχνίδι αποφάσισε να αποχωρήσει οικειοθελώς, στα τέλη Απριλίου του 2018, κατακτώντας την 18η θέση.

Τραγούδι
Το 2008, ξεκίνησε να δουλεύει ως ραδιοφωνική παραγωγός στον ραδιοφωνικό σταθμό "Rythmos 949", όπου παρέμεινε μέχρι το 2009. Από το 2009 μέχρι το 2011 δούλεψε στον ραδιοφωνικό σταθμό "MAD Radio 106.2".

Το 2009, ύστερα από πρόταση του DJ LAVA έκανε το ντεμπούτο της ως τραγουδίστρια με το κομμάτι "Έλα", ενώ το 2011 συνεργάστηκε ξανά με τον ίδιο καλλιτέχνη στο νέο του κομμάτι με τίτλο "Ως τα μεσάνυχτα". Τη σεζόν 2011-2012, συμμετείχε σε μουσικό σχήμα σε νυχτερινό κέντρο ως τραγουδίστρια, μαζί με τους Μαριάντα Πιερίδη, Νίκο Απέργη και TNS. Το καλοκαίρι του 2012, εμφανίστηκε στο νυχτερινό κέντρο Romeo.

Επιχειρηματικότητα
Το 2011, δημιούργησε μαζί με την αδερφή της, Γωγώ, το site μόδας «Kisterss», το οποίο παράλληλα είναι και eshop ρούχων και αξεσουάρ. Το 2015, το γυναικείο περιοδικό Marie Claire βράβευσε το «Kisterss» ως το καλύτερο site μόδας στην Ελλάδα, χαρακτηρίζοντάς τις ιδιοκτήτριες ως «Το δίδυμο που παρακολουθεί στενά τις τάσεις της μόδας και μπορεί να κάνει κάθε outfit να δείχνει θηλυκό».

Modeling
Ως μοντέλο, έχει κοσμήσει με την παρουσία της αρκετά εξώφυλλα σε περιοδικά, όπως Shape, Vmen, InStyle. Επίσης, έχει συμμετάσχει σε τηλεοπτικά διαφημιστικά, μεγάλων εταιρειών, όπως ΕΚΟ, Cosmote, Chevrolet, Nak και άλλων.

Προσωπική ζωή
Έχει τρία μικρότερα αδέρφια: την Γωγώ, τον Μανούσο και τον Κώστα.

Από το 2017 μέχρι σήμερα, είναι σε σχέση με τον επιχειρηματία Σταύρο Μαντόπουλο. Στις 27 Ιανουαρίου 2021, γεννήθηκε το πρώτο τους παιδί, μια κόρη που θα ονομαστεί Μαρέττα.

Φιλμογραφία
Τηλεόραση
 Έτος Τίτλος Προγράμματος Κανάλι Ρόλος Σημειώσεις2006Playmate Of The YearSTARΗ ΊδιαΔιαγωνιζόμενη2006-2007ΌλαΑΝΤ1ΣυμπαρουσιάστριαΤο Πιο Μεγάλο ΠαζάριALPHA2009Playmate Of The YearSTARΚριτική Επιτροπή2010Greece's Next Top ModelΑΝΤ11 επεισόδιο2011Black OutΔιαγωνιζόμενη, Σεζόν 1, Επεισόδιο: 6 "Celebrity Edition"2015-2019Happy Day στον AlphaALPHAΠαρουσιάστρια Μόδας2018SurvivorΣΚΑΪΔιαγωνιζόμενη - 18η Θέση

Music Videos
ΈτοςΤίτλος (Σε συνεργασία με άλλους καλλιτέχνες)Σημειώσεις2004"Ευρώ" (Goin' Through ft. Ταραξίας)συμμετοχή στο videoclip2009"Έλα"ερμηνεία μαζί με dj LAVA2011"Ως τα μεσάνυχτα"2012"Mamacita Buena" (Claydee ft. Nikki Lee)συμμετοχή στο videoclip2013"You Drive the Boys Crazy" (Ram Hans)

Διαφημιστικά σποτ
ΈτοςΤίτλος (εταιρία - προϊόν - οργανισμός)Σημειώσεις2007-2008Chevrolet MatizΠρωταγωνίστρια διαφημιστικής καμπάνιας2009-2010VistaBetΠερισσότερο γνωστή από το σλόγκαν "Betaτζής song"2010COSMOTEΠερισσότερο γνωστή από το σλόγκαν "Σήμα Καμπάνα"2010-2011BoxerΚεντρικό πρόσωπο καμπάνιας2016NAK Shoes2018

Παραπομπές

Κατηγορία:Φωτομοντέλα
Κατηγορία:Ελληνίδες μοντέλα
Κατηγορία:Ελληνίδες επιχειρηματίες
Κατηγορία:Συμμετέχοντες στο Survivor Ελλάδας